19.1.2023
DA
Den Europæiske Unions Tidende
L 17/85
(5)
På grundlag af offentlige oplysninger blev transaktionen godkendt af de kompetente nationale myndigheder (5) og blev derefter afsluttet (6).
(6)
Meide Group er aktiv inden for produktion og salg af bl.a. den pågældende vare.
Desuden er Meide Group involveret i import og eksport af sine egne og tredjeparters varer (7).
Den pågældende vare, som Meide Group eksporterer fra Kina til Unionen, er omfattet af de antidumpingforanstaltninger, der blev indført ved gennemførelsesforordning (EU) 2019/1259.
(7)
Meide Group og Jinan Meide er forretningsmæssigt forbundne virksomheder.
(8)
Kommissionen fandt derfor, at afslutningen af transaktionen berettigede en ændring af de relevante Taric-koder for bedre at kunne overvåge importen, af følgende årsager.
(9)
Den pågældende vare henhører i øjeblikket under den kombinerede nomenklaturs (»KN«) kode ex 7307 19 10 (Tarickode 7307 19 10 10 og 7307 19 10 20).
(10)
Ud over de Taric-koder, der er omfattet af foranstaltninger, omfatter Taric-kode i opsamlingsunderpositionen 7307 19 10 90 en række varer, heriblandt de to varer, der udtrykkeligt er udelukket ved varedefinitionen af den pågældende vare (dvs. samlinger af kompressionsfittings i henhold til ISO DIN 13 metrisk gevind og runde forgreningsdåser af deformerbart støbejern med gevind uden låg) samt rørfittings af støbejern uden gevind.
(11)
Gevindskæring er kun det sidste trin i fremstillingen af den pågældende vare.
Rørfittings af støbejern uden gevind og halvfabrikata af støbejern vil derfor kunne importeres til Unionen under Taric-koden for opsamlingsunderpo­ sitionen, som ikke er omfattet af antidumpingforanstaltningerne, og vil kunne gennemgå gevindskæringsprocessen i Unionen.
(12)
Kommissionen fandt, at de data, der kan hentes fra den nuværende Taric-kodestruktur, ikke er tilstrækkelige til at overvåge importstrømmene af rørfittings af støbejern uden gevind fra Kina, idet de i øjeblikket er blandet med det store antal varer, der henhører under Taric-kode 7307 19 10 90 for opsamlingsunderpositionen.
(13)
Taric-koderne under KN-kode ex 7307 19 10 bør derfor omstruktureres til hhv. varer med gevind (Taric-kode 7307 19 10 03, 7307 19 10 05, 7307 19 10 10, 7307 19 10 13, 7307 19 10 20 og 7307 19 10 30) eller varer uden gevind (Taric-kode 7307 19 10 35, 7307 19 10 40 og 7307 19 10 45).
For både varer med gevind og uden gevind bør det desuden være præciseret, hvorvidt de er fremstillet af deformerbart støbejern (Taric-kode henholdsvis 7307 19 10 10 og 7307 19 10 35), støbejern med kuglegrafit (henholdsvis Taric-kode 7307 19 10 20 og 7307 19 10 40) eller andre materialer (Taric-kode henholdsvis 7307 19 10 30 og 7307 19 10 45).
Endelig bør der inden for rørfittings af deformerbart støbejern med gevind og af støbejern med kuglegrafit oprettes nye specifikke Taric-koder for de varer, der udtrykkeligt er udelukket ved varedefinitionen af den pågældende vare, nemlig samlinger af kompressionsfittings i henhold til ISO DIN 13 metrisk gevind, af deformerbart støbejern (Tarickode 7307 19 10 03), runde forgreningsdåser med gevind uden låg (Taric-kode 7307 19 10 05) og samlinger af kompressionsfittings i henhold til ISO DIN 13 metrisk gevind, af støbejern med kuglegrafit (Taric-kode 7307 19 10 13).
(14)
De Taric-koder, som foranstaltningerne finder anvendelse på — Taric-kode 7307 19 10 10 og 7307 19 10 20 — forbliver uændrede, og kun beskrivelsen bør ajourføres til »I andre tilfælde« for at sikre overensstemmelse med den nye Taric-struktur.
(5) Jf. https://uokik.gov.pl/news.php?news_id=17989 og beslutning DKK-83/2022 af 16. marts 2022, findes på: https://uokik.gov.pl/ koncentracje.php?news_id=17397.
(6) Jf. både Orbis M&A-databasen og https://globallegalchronicle.com/meide-groups-acquisition-of-odlewnia-zawiercie/.
(7) Jf. beslutning DKK-83/2022, cit.